După ce a prezentat o serie de roast-uri, printre care și unul la adresa societății, a oamenilor cu foarte mulți bani, în special, Cheloo i-a mărturisit comediantului: „Îți mulțumim! Ai eclipsat peste jumătate dintre concurenții din seara asta!”, recunoscând: „Sunt fan Frînculescu!”.
Dintre zeci de concurenți veniți la audițiile sezonului 16 iUmor, în marea finală a show-ului de umor au ajuns 12 dintre ei, iar fiecare așteaptă cu nerăbdare gala de decernare a mult râvnitului trofeu și, bineînțeles, a premiului în valoare de 20.000 de Euro.
Deși finala iUmor, difuzată duminică, 26 mai, de la 20:00, pe Antena 1 este una înregistrată, votul telespectatorilor se va face live, duminică seară, după ce Emi și Cuza vor anunța „START VOT!”. Astfel, publicul telespectator va putea alege marele câștigător al sezonului 16, dar și al premiului în valoare de 20.000 de Euro, prin SMS la 1313.